**עוטפים לקידום אמנים ואמניות**

**קול קורא ליצירת עבודות אמנות חדשות בצל המלחמה**

מועצת הפיס לתרבות ולאמנות מפרסמת קול קורא במטרה לתמוך באמנים ויוצרים בימים קשים אלה, ומזמינה אמנים ואמניות להציע פעולות/יצירות/הפקות אמנות חדשות, המגיבות למצב המלחמתי בו ישראל נתונה.

קול קורא זה נועד לסייע לאמנים ואמניות להתמודד עם המצב בכלים ואמצעים אמנותיים מכל תחומי האמנויות: חזותית, אמנויות במה, מסך, מילה כתובה ועוד. התוצרים עתידים להיות מוצגים לציבור.

**קול קורא זה אינו מיועד לפעולות / מופעי אמנות שנועדו לאפשר הפוגה לתושבים. מועצת הפיס מפעילה יוזמה נפרדת שממלאת צורך זה, ונועדה להקל על הציבור ולרומם את רוחו.**

הקול הקורא מנוסח בלשון זכר, אולם הפנייה מיועדת לכל המגדרים.

**מי רשאי לפנות**

אמן (יחיד) או תאגיד הפועל שלא למטרת רווח העומד בכל תנאי הסף, המגיש בקשה עבור אמן.  
רשום בהמשך.

**לתשומת ליבכם, הגשת הצעה לקול קורא זה אינה זו אינה נכללת במניין ההגשות שאמנים רשאים להגיש למועצת הפיס לתרבות לשנת הפעילות 2024.**

**לוחות זמנים**

התמיכה מיועדת לפרויקט שיושלם (יוצג או ייצא לאור) עד 31 דצמבר 2024.

**סכום המענק**

|  |  |
| --- | --- |
| **תקציב הפרויקט** | **טווח מענק מפעל הפיס (כולל מע"מ)** |
| 7,500 – 15,000 ₪ | 5,000 – 10,000 ₪ |
| 15,001 ₪ - 40,000 ₪ | 30,000-10,000 ₪ |
| 40,001 ₪ ומעלה | 30,000 ₪ - 60,000 ₪ |

**בשל המצב ובאופן מיוחד, מועצת הפיס תקצה לאמנים שיזכו למענק מקדמה בשיעור 50% מסכום המענק שיאושר.**

**תנאי סף**

1. **יחיד -** מגיש הבקשה הוא האמן. במקרה של עבודה שנוצרה על ידי קבוצת אמנים, מגיש הבקשה יהא אחד מחברי קבוצת האמנים, העומד בכל תנאי הסף.

**תאגיד -** מגיש הבקשה הוא תאגיד הרשום כדין בישראל, הפועל שלא למטרות רווח, המגיש בקשה בשם האמן. במקרה של עבודה שנוצרה על ידי קבוצת אמנים, מגיש הבקשה הוא תאגיד המגיש את הבקשה בשם אמן שהינו אחד מחברי הקבוצה, העומד בכל תנאי הסף.

1. **תאגיד** - מגיש הבקשה רשאי להגיש לקול קורא זה עד 3 בקשות שונות עבור 3 אמנים שונים.
2. אמן רשאי להגיש למועצת הפיס לתרבות ואמנות בקשה אחת בלבד לקול קורא זה. יובהר: תנאי זה חל גם על בקשה שמגיש תאגיד עבור האמן ולא רק על בקשה שמגיש האמן בעצמו.
3. ההצעה המוגשת היא עבור יצירה חדשה (טרם הוצגה לציבור) המגיבה למצב המלחמתי בו נתונה ישראל.
4. האמן או האמנית (מכל תחומי האמנויות), יצרו במהלך 5 השנים האחרונות 2 תוצרים אמנותיים לפחות בתחום אמנותם, אשר הוצגו במסגרת מקצועית לקהל הרחב (תערוכה בגלריה או מוזיאון מוכרים, מופע לבמה, סרט למסך, ספר שיצא לאור וכו').
5. מגיש הבקשה לא קיבל בשנת 2022 תמיכה תקציבית ממנהל תרבות בסכום העולה על 1,500,000 ₪.
6. האמן הינו אזרח ישראלי. במקרה של בקשה עבור קבוצת אמנים, כל האמנים הם אזרחי ישראל.
7. למגיש הבקשה תקציב מפורט של הפרויקט עבורו מבוקש המענק הכולל מקורות מימון נוספים (כולל מקורות עצמיים), ככל שקיימים, המבטיחים את מימושו, מלבד המענק המבוקש ממפעל הפיס.
8. ברשות מגיש הבקשה זכויות היוצרים בפרויקט, או לחלופין יש בידו רישיון שימוש בפרויקט מאת בעל זכויות היוצרים.
9. מגיש בקשה שהוא עמותה או חל"צ - ברשותו אישור תקף על "ניהול תקין" מאת רשם העמותות/ הקדשות. תאגיד אחר - ברשותו אישור "מוסד ציבורי" או אישור מלכ"ר.

**התחייבויות**

1. יצירת האמנות עבורה מוגשת הבקשה תושלם (תוצג או תצא לאור) עד ה-31 בדצמבר 2024.

**צרופות**

**תיאור הצעה מפורט שמאפשר הבנה של ההצעה האמנותית הכולל: הצהרה אמנותית מפורטת, חזון, הצהרת כוונות, מטרות ותיאור תוצר סופי המתייחסים להצעה כתגובה למצב הלחימה.**

**סקיצות / לוח השראה / תקציר עלילה וכל מידע שיתמוך בהבנת ההצעה.**

**קורות חיים מקצועיים של האמן.**

**קישור לצפייה באחת מהיצירות הקודמות של האמן או לתיק עבודות הכולל לפחות 10 דימויים או כל מידע שמבטא באופן מיטבי את ניסיונו המקצועי של האמן.**

**טופס הצהרה ליחיד חתום בנוסח המצורף על עמידה בתנאי הסף.**

**העתק תעודת זהות של האמן או של כל האמנים במקרה של קבוצה, הכולל ספח עם כתובת מגורים.**

**מגיש בקשה שהוא עמותה או חל"צ יצרף אישור "ניהול תקין" מאת רשם העמותות או ההקדשות לפי העניין. מגיש בקשה אחר, יצרף אישור מוסד ציבורי או אישור מלכ"ר.**

**אמות מידה לבחינת הבקשות**

|  |  |
| --- | --- |
| **אמות מידה** | **משקולות** |
| איכות אמנותית של העבודה המוצעת | 65% |
| מקצועיות האמן וניסיונו | 20% |
| עדיפות לאמנים שפונו מבתיהם בשל המלחמה | 15% |

שם האמן

תאריך התחלה

תאריך סיום

**טופס דינמי:**

תחום האמנות: חזותית/אמנויות במה/מסך/מילה כתובה/בינתחומי/אחר

האם מתגורר ביישוב שפונה שבעקבות המלחמה ע"י גורם רשמי: כן/לא

אם כן,

כתובת:

קהל היעד

כיצד היצירה / הפעולה תוצג לציבור

מקום ההצגה המתוכנן

ניסיון קודם של האמן: פירוט תוצרים אמנותיים שפורסמו לציבור במהלך 5 השנים האחרונות

שם היצירה

שנה

היכן הוצגה לקהל

שם היצירה

שנה

היכן הוצגה לקהל

מגיש הבקשה נתמך ע"י מנהל תרבות: כן/לא- סמן

סכום התמיכה ב- 2022: